Skole og utdanning i Colombia
Store norske leksikon,Samfunn,Utdanning og forskning,Utdanning i verden,Utdanning i Sør-Amerika
Det er 10-årig obligatorisk skole i Colombia. Landet hadde frem til 1990 et sentralisert utdanningssystem.
Etter en omfattende omlegging og regionalisering i 1990 ble det utviklet en nasjonal utdanningsplan som legger opp til at mye skal kunne avgjøres på lokalplan. Undervisningsspråket er spansk. Bare spredte forsøk har vært gjort for å utarbeide undervisningsmateriell på lokale indianske språk. Store deler av utdanningstilbudet er privat: 18 prosent i grunnskole og 32 prosent i videregående skole (2000). Det er store forskjeller i skoletilbudet i byene og på landsbygda.Grunnskolen er 5-årig og elevene er 6–11 år gamle. Cirka 90 prosent av barna starter i skolen, men bare cirka 70 prosent fullfører 5 år. Den videregående skole er 6-årig (4 + 2), og cirka 40 prosent av den aktuelle aldersgruppen begynner i videregående opplæring.Landet har 265 høyere utdanningsinstitusjoner, hvorav cirka 50 er universitet. Over 60 prosent av høyere utdanningsinstitusjoner er private. Det største universitetet er Universidad Nacional de Colombia i Bogotá, som ble grunnlagt i 1867.Analfabetismen beregnes å ligge på cirka 8 prosent (2000), med store regionale forskjeller mellom by og land. Les mer i Store norske leksikon utdanning Colombia Eksterne lenker UNESCO-rapport om utdanningssystemet i Colombia av 2008 Les flere utdanningsplaner på UNESCOs nettsider for utdanning, Planipolis